open-index/open-wikipedia-markdown huggingface dataset:
Κατάλογος τραγουδιών στην κορυφή του Billboard Hot 100 (1997)

Το *[[Billboard Hot 100]]* είναι ένας κατάλογος τραγουδιών που κατατάσσει τα σινγκλ με τις καλύτερες επιδόσεις των Ηνωμένων Πολιτειών. Δημοσιεύεται από το περιοδικό *[[Billboard]]*, τα δεδομένα συγκεντρώνονται από τη Nielsen SoundScan με βάση συλλογικά τις εβδομαδιαίες φυσικές πωλήσεις και το airplay κάθε σινγκλ. Υπήρχαν δέκα σινγκλ που έφτασαν στην κορυφή των τσαρτ, αλλά αν το "Un-Break My Heart" εξαιρεθεί από τον αριθμό (γιατί το τραγούδι ξεκίνησε την κορύφωσή του την προηγούμενη χρονιά), το σύνολο θα ήταν εννέα, το δεύτερο χαμηλότερο για μία χρονιά , ισοφάρισε με το 1996 και στη συνέχεια, το 2005. Το πιο μακροχρόνιο νούμερο ένα σινγκλ του 1997 είναι το "Candle in the Wind 1997"/"Something About the Way You Look Tonight", το οποίο καταγράφηκε για 14 εβδομάδες στην κορυφή του Billboard Hot 100. Δύο από αυτές τις εβδομάδες καταγράφηκαν το 1998, ενώ οι υπόλοιπες 12 επιτεύχθηκαν το 1997.

Με το "Honey" να γίνεται το 12ο #1 σινγκλ της, η Μαράια Κάρεϊ κατέρριψε το ρεκόρ για τα περισσότερα τραγούδια στην κορυφή από γυναίκα καλλιτέχνη, ξεπερνώντας τη Madonna και τη Γουίτνεϊ Χιούστον με 11 η καθεμία.

Εκείνη τη χρονιά, 7 καλλιτέχνες ή συγκροτήματα πέτυχαν το πρώτο τους νούμερο ένα τραγούδι και ειδικότερα οι: Spice Girls, Puff Daddy, Mase, The Notorious B.I.G., Hanson, Φέιθ Έβανς και 112. Ο Notorious B.I.G. έγινε ο πέμπτος καλλιτέχνης που πέτυχε ένα νούμερο ένα μετά θάνατον, μετά τον θάνατό του τον Μάρτιο του 1997. Οι Puff Daddy, Mase και The Notorious B.I.G. ήταν οι μόνοι καλλιτέχνες που πέτυχαν το νούμερο ένα περισσότερες από μία φορές, με τον Puff Daddy να έχει τα περισσότερα τραγούδια στην κορυφή, με τρία, ενώ οι Mase και The Notorious B.I.G. είχαν δύο τραγούδια στην κορυφή.

## Παραπομπές


## Πηγές
**[[Φρεντ Μπρόνσον|Fred Bronson]]'s Billboard Book of Number 1 Hits, 5th Edition* 
**[[Joel Whitburn]]'s Top Pop Singles 1955-2008, 12 Edition* 
**Joel Whitburn Presents the Billboard Hot 100 Charts: The Nineties* 

## Εξωτερικοί σύνδεσμοι
* Ιστορικό Αρχείο του Αμερικανικού Ραδιοφώνου σχεδόν όλων των περιοδικών *Billboard* μεταξύ 1920 και 2016

1997
ΚΝ Μπαρτσελόνα

**Η Κλούμπ Νατασιό Μπαρτσελόνα** είναι ισπανικός πολυαθλητικός σύλλογος που εδρεύει στην Βαρκελώνη ιδρυθείς το 1907. Έχει ενεργά τμήματα υδατοσφαίρισης, στίβου, καταδύσεων, καράτε, εδαφοσφαίρισης, πιλότα, ράγκμπι, ιστιοπλοΐας, κολύμβησης και τριάθλου.

Η Mπαρτσελόνα είναι η πιο επιτυχημένη ομάδα σε συνολικούς αριθμούς πρωταθλημάτων στην Ισπανία (40 Ισπανικά Πρωταθλήματα και 19 Ισπανικές Λίγκες). Ο σύλλογος έχει κατακτήσει το Πρωτάθλημα Ευρώπης το 1982 και το Κύπελλο Ευρώπης το 1995 και το 2004.

Ο σύλλογος έχει αναδείξει 160 ολυμπιονίκες αθλητές ενώ ο σπουδαιότερος αθλητής που έχει αγωνιστεί στο σύλλογο είναι ο πολίστας Μανέλ Εστιάρτε, ο οποίος αγωνίστηκε στην Μπαρτσελόνα από το 1979 έως το 1985 και θεωρείται από τους μεγαλύτερους πολίστες στην ιστορία του αθλήματος.

## Τίτλοι
**1 [[Κύπελλο πρωταθλητριών Ευρώπης υδατοσφαίρισης ανδρών|Πρωτάθλημα Ευρώπης]]**

* 1982

**2 [[LEN Euro Cup ανδρών|Κύπελλα Ευρώπης]]**

* 1995, 2004

**40 [[Πρωτάθλημα υδατοσφαίρισης Ισπανίας ανδρών|Πρωταθλήματα Ισπανίας]]**

* 1912, 1913, 1914, 1915, 1916, 1917, 1918, 1919, 1920, 1921, 1942, 1943, 1944, 1945, 1946, 1947, 1948, 1949, 1950, 1951, 1952, 1953, 1954, 1955, 1956, 1957, 1958, 1959, 1960, 1961, 1962, 1963, 1964, 1965, 1966, 1967, 1968, 1969, 1970, 1971

**19 [[Πρωτάθλημα υδατοσφαίρισης Ισπανίας ανδρών|Λίγκες Ισπανίας]]**

* 1965–66, 1966–67, 1967–68, 1968–69, 1970–71, 1971–72, 1974–75, 1979–80, 1980–81, 1981–82, 1982–83, 1986–87, 1990–91, 1994–95, 1995–96, 1996–97, 2001–02, 2003–04, 2004–05

**8 Κύπελλα Ισπανίας** 

* 1989, 1991, 1995, 1996, 1999, 2002, 2003, 2011

## Παραπομπές


Κατηγορία:Ισπανικοί σύλλογοι υδατοσφαίρισης
Κλέλια Κοντέρνο Γκουλιελμινέττι

Η **Κλέλια Κοντέρνο Γκουλιελμινέττι** (ιταλικά: *Clelia Conterno Guglielminetti*), γεννημένη ως **Γκουλιελμινέττι** (18 Φεβρουαρίου 1915 - 22 Ιανουαρίου 1984) ήταν Ιταλίδα εσπεραντίστρια. 

## Βιογραφία
Η Κλέλια Κοντέρνο Γκουλιελμινέττι γεννήθηκε στις 18 Φεβρουαρίου 1915 στο Τορίνο ως κόρη πατέρα δικηγόρου και διευθυντή ασφαλιστικής εταιρείας και μητέρας νοικοκυράς. Πραγματοποίησε τις σπουδές της στο Κλασικό Λύκειο Μάσσιμο ντ'Ατσέλιο στο Τορίνο και έλαβε, το 1938, διδακτορικό φιλολογίας με την πτυχιακή εργασία της να έχει ως αντικείμενο την Μαρία Λουίζα Γκοντζάγκα, σύζυγο δύο βασιλέων της Πολωνίας. Εργάστηκε ως δασκάλα σε λύκειο, καθώς και ενώπιον παιδιών πασχόντων από πολιομυελίτιδα. Το 1939, νυμφεύθηκε με τον Τσέζαρε Κοντέρνο, διδάκτωρ μαθηματικών και αναλογιστής, με τον οποίον και απέκτησε, το 1956, έναν υιό, τον Ρενάτο. Κατά τη διάρκεια του Β΄ Παγκοσμίου Πολέμου, ο σύζυγός της συνελήφθη και οδηγήθηκε εντός ναζιστικού στρατοπέδου συγκέντρωσης. Συμμετείχε στη συγγραφική ομάδα του περιοδικού *In Marcia!*. Μεταξύ του 1957 και του 1977, συνέγραψε, συνολικά, τέσσερα βιβλία στην ιταλική γλώσσα: δύο συλλογές ποιημάτων και δύο μυθιστορήματα. Συνταξιοδοτήθηκε το 1980 και απεβίωσε στο Τορίνο στις 22 Ιανουαρίου 1984.

### Εσπεράντο
Η Κλέλια Κοντέρνο Γκουλιελμινέττι έμαθε την εσπεραντική γλώσσα και συμμετείχε στο πρώτο της παγκόσμιο συνέδριο το 1934. Κατά τη διάρκεια του αμέσως επόμενου έτους, συνεισέφερε στη συγγραφή των περιοδικών *La Pirato* και *L’esperanto*. Μετά το πέρας του Β΄ Παγκοσμίου Πολέμου, κατέστη διευθύντρια του *L’esperanto* και αντιπρόεδρος της Ιταλικής Ομοσπονδίας Εσπεράντο. Παράλληλα, υπήρξε συντάκτρια των *[[Literatura Foiro]]* και *Rivista Italiana di Esperanto*. Επίσης, συνέγραψε ποίηση και πεζογραφία στην εσπεραντική γλώσσα.

## Εργογραφία
### Στα ιταλικά

*  
*  
*  
*  

### Στα εσπεράντο

*  
*  

## Παραπομπές


## Πηγές

*  
*  
*  

Κατηγορία:Εσπεραντιστές
Αναξάνδρα

Το αρχαίο ελληνικό γυναικείο όνομα **Αναξάνδρα** μπορεί να αναφέρεται σε κάποιο από τα παρακάτω πρόσωπα:

* Αναξάνδρα του Θερσάνδρου (8ος αιώνας π.Χ.), πριγκίπισσα
* Αναξάνδρα η Σικυώνια (3ος αιώνας π.Χ.), ζωγράφος
Ανάληψη Αστυπάλαιας

Η **Ανάληψη** είναι χωριό της Αστυπάλαιας. Υπάγεται διοικητικά στον δήμο Αστυπάλαιας, της περιφερειακής ενότητας Καλύμνου, στην περιφέρεια Νοτίου Αιγαίου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Καλύμνου του νομού Δωδεκανήσου, στο γεωγραφικό διαμέρισμα Νήσων Αιγαίου Πελάγους.
*Μέχρι το 1957 ο οικισμός ονομαζόταν *Μαλτεζάνα*.
## Γεωγραφία
Η Ανάληψη είναι παραθαλάσσιο χωριό της Αστυπάλαιας. Βρίσκεται ακριβώς στο κέντρο του νησιού, στον όρμο της Μαλτεζάνας, λίγο ανατολικότερα του ισθμού που χωρίζει το δυτικό (Έξω Νησί) από το ανατολικό (Μέσα Νησί) τμήμα και σε μέσο σταθμικό υψόμετρο 10. Είναι ο οικισμός μέσω του οποίου υπάρχει πρόσβαση στο αεροδρόμιο της Αστυπάλαιας. Απέχει 9 χλμ. περίπου ΒΑ. της Χώρας.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1951 ως *Μαλτεζάνα* και προσαρτήθηκε στον δήμο Αστυπάλαιας του νομού Δωδεκανήσου. Το 1957 μετονομάστηκε σε *Ανάληψη*.
## Ιστορικά και γενικά στοιχεία
Στην εποχή της Τουρκοκρατίας τον οικισμό, όπως και όλο το νησί, λυμαίνονταν Μαλτέζοι πειρατές. Από αυτούς πήρε την παλαιά του ονομασία *Μαλτεζάνα* το χωριό. Μάλιστα, υπάρχει η άποψη ότι κτίστηκε από τους ίδιους, οι οποίοι χρησιμοποιούσαν τον όρμο ως καταφύγιο για τις επιδρομές τους. Η Ανάληψη, απλωμένη σε μικρή κοιλάδα και δίπλα στο αεροδρόμιο της Αστυπάλαιας, σημειώνει αξιόλογη τουριστική ανάπτυξη τα τελευταία χρόνια. Από εδώ φεύγουν εκδρομικά σκάφη για τους γειτονικούς όρμους Αγρελίδι και Άγιος Φωκάς και για τα νησάκια Χονδρό, Λιγνό, Αγία Κυριακή. Κουτσομύτι, Κουνούποι και Σύρνα.
## Αξιοθέατα και διατηρητέα
*Η ερειπωμένη παλαιοχριστιανική βασιλική (5ος αιώνας), στη θέση «Καρέκλη», με αξιόλογα ψηφιδωτά. Εδώ, φαίνεται να προϋπήρχε ιερό αφιερωμένο στην Άρτεμη. Τα ψηφιδωτά είναι χρωματιστά, ελληνιστικής εποχής, με αναφορές στα σύμβολα του ζωδιακού κύκλου. Έχει χαρακτηριστεί διατηρητέο μνημείο
*Το εκκλησάκι της Αγίας Βαρβάρας, βόρεια του οικισμού, κτισμένο στη θέση της παλαιοχριστιανικής βασιλικής. Έχει ενσωματωμένο ιωνικό κιονόκρανο στο υπέρθυρο και μονολιθικούς κίονες στον περίβολο. Έχει χαρακτηριστεί διατηρητέο μνημείο
*Το εκκλησάκι της Ανάληψης, το παλαιότερο του χωριού
*Το μνημείο του Μπισόν, Γάλλου ναυάρχου που ηγήθηκε του αγώνα κατά των πειρατών, στη θέση «Σχοινώντας» ανατολικά του οικισμού
*Τα λείψανα ρωμαϊκού λουτρού λίγο έξω από τον οικισμό
*Η εκτεταμένη παραλία του οικισμού
*Η παραλία «Ψιλή Άμμος», βόρεια του οικισμού
*Η παραλία «Μπλε Λιμανάκι», νότια του οικισμού, απέναντι από τα Διαπόρια
*Οι παραλίες «Καρέκλη» και «Βρύση», ανατολικά του οικισμού

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Περιοδικό «Διακοπές», εκδ. Δ.Ο.Λ.,  2010
*Χάρτες «Ανάβαση» (Αστυπάλαια 1:35.000)
*Οργανισμός εκδόσεων «Ελλάδα», χάρτες (Βαρελάς)
*eetaa.gr

Κατηγορία:Αστυπάλαια
Κατηγορία:Χωριά της περιφερειακής ενότητας Καλύμνου
Αλεχάντρο Χόφμαν

Ο **Αλεχάντρο Σέρτζιο Χόφμαν** **', γενν. [[26 Οκτωβρίου]] [[1966]], [[Μπουένος Άιρες]]) είναι [[Αργεντίνοι|Αργεντινός]] [[Σκάκι|σκακιστής]]. Του απονεμήθηκε ο τίτλος του [[Διεθνής Μαιτρ|Διεθνούς Μαιτρ]] το [[1986]] και ο ανώτατος σκακιστικός τίτλος του [[Γκρανμαίτρ]] το [[1998]]. Την υψηλότερη [[ΕΛΟ|Βαθμολογία ΕΛΟ]] του πέτυχε τον [[Ιανουάριος|Ιανουάριο]] του [[1999]], με 2547 βαθμούς. Από το [[2018]] και μέχρι σήμερα εκπροσωπεί την [[Ουρουγουάη]].

== Βιογραφικά Στοιχεία ==

=== Αποτελέσματα Σκακιστικών Τουρνουά ===

==== Αποτελέσματα Σκακιστικών Ολυμπιάδων ====
Ο Α. Χόφμαν έχει εκπροσωπήσει την [[Αργεντινή]] σε αρκετές [[Σκακιστική Ολυμπιάδα|σκακιστικές Ολυμπιάδες]]. Τα αποτελέσματά του φαίνονται αναλυτικότερα στον παρακάτω πίνακα:


==== Αποτελέσματα Σκακιστικών Πρωταθλημάτων Αργεντινής ====
Ο Α. Χόφμαν έχει συμμετάσχει επανειλημμένα στο [[Σκακιστικό Πρωτάθλημα Αργεντινής]]. Παρακάτω παρουσιάζονται κάποια από τα καλύτερα αποτελέσματά του:

* ''1994:'' Κατέλαβε τη **δέκατη θέση** στο πρωτάθλημα Αργεντινής (+4, =3, -2). Το τουρνουά νίκησε ο [[Πάμπλο Ρικάρντι]].
* ''1995:'' Κατέλαβε την **τέταρτη θέση** στο πρωτάθλημα Αργεντινής (+4, =7, -3). Το τουρνουά νίκησε ο [[Άριελ Σορίν]].
* ''1997:''  Κατέλαβε τη **δεύτερη θέση** στο πρωτάθλημα Αργεντινής (+6, =8, -1). Το τουρνουά νίκησε ο [[Γκιγιέρμο Μαλμπράν]].
* ''1998:'' Κατέλαβε την **τέταρτη θέση** στο πρωτάθλημα Αργεντινής (+4, =7, -2). Το τουρνουά νίκησε ο [[Πάμπλο Ρικάρντι]].
* ''1999:'' Κατέλαβε την **ένατη θέση** στο πρωτάθλημα Αργεντινής (+4, =4, -5). Το τουρνουά νίκησε ο [[Πάμπλο Ρικάρντι]].
* ''2000:'' Κατέλαβε την **έβδομη θέση** στο πρωτάθλημα Αργεντινής (+3, =5, -3). Το τουρνουά νίκησε ο [[Άριελ Σορίν]].

==== Αποτελέσματα Άλλων Σκακιστικών Τουρνουά ====

* ''1998:'' Κατέλαβε τη **δεύτερη θέση** στο Διαζωνικό τουρνουά στην [[Κόρδοβα (Αργεντινή)|Κόρδοβα]] (7.5 βαθμοί στους 11 αγώνες). Το τουρνουά νίκησε ο [[Αντρές Ροντρίγκεζ Βίλα]].
* ''1999:'' Από το αποτέλεσμα που σημείωσε στην [[Κόρδοβα (Αργεντινή)|Κόρδοβα]], κατόρθωσε να προκριθεί στο ''Παγκόσμιο Πρωτάθλημα [[FIDE]]'', όπου αποκλείσθηκε στον πρώτο γύρο από τον [[Βλάντισλαβ Τκάτσιεφ]].
* ''2001:'' Ισοβάθμισε στη **2η - 8η θέση*' στο Αμερικανικό Διηπειρωτικό Πρωτάθλημα στο [[Κάλι (Κολομβία)|Κάλι]] (8 βαθμοί σε 11 αγώνες). Το τουρνουά νίκησε ο [[Αλεξάντερ Γιερμολίνσκι]].
* *2002:* Από το αποτέλεσμα που σημείωσε στο [[Κάλι (Κολομβία)|Κάλι]], κατόρθωσε να προκριθεί στο *Παγκόσμιο Πρωτάθλημα FIDE'', όπου αποκλείσθηκε στον πρώτο γύρο από τον μεγάλο Ρώσο σκακιστή Πίτερ Σβίντλερ.

### Άλλες Πληροφορίες
Το 2000 έλαβε το βραβείο Konex από το ομώνυμο ίδρυμα, ως ένας από τους πέντε σημαντικότερους και καλύτερους σκακιστές της Αργεντινής την προηγούμενη δεκαετία.

## Παραπομπές


Κατηγορία:Αργεντινοί σκακιστές
Μιχαήλ Γκητάκος

Ο **Μιχαήλ Γκητάκος** (1912-1979) υπήρξε Έλληνας βυζαντινολόγος και αρχαιολόγος, που ασχολήθηκε κυρίως με τα ακιδογραφήματα, τα χαράγματα και τις επιγραφές μεσαιωνικών εκκλησιών του ελλαδικού χώρου.

## Βιογραφία
Γεννήθηκε στην Αθήνα και σπούδασε Θεολογία στο Εθνικό και Καποδιστριακό Πανεπιστήμιο Αθηνών. Στη συνέχεια, πραγματοποίησε μεταπτυχιακές σπουδές στην Ιταλία και τελικώς αναγορεύθηκε Διδάκτωρ του Αριστοτέλειου Πανεπιστήμιου Θεσσαλονίκης. Δίδαξε Αισθητική και Ιστορία της Χριστιανικής Τέχνης στο Διδασκαλείο Μέσης Εκπαιδεύσεως, στον Ελληνικό Εκπαιδευτικό Σύνδεσμο, στην Εμπορική Σχολή Πειραιώς καθώς και το μάθημα των Θρησκευτικών στη Σχολή Χιλ και την Ιταλική Σχολή Αθηνών. Κατά τη διάρκεια του Ελληνοϊταλικού Πολέμου τραυματίστηκε σε μάχη και τιμήθηκε με μετάλλιο. Στην Κατοχή συνέπραξε με την Οργάνωση Χ. Προς τα τέλη της ζωής του ίδρυσε την Εταιρεία Παραδοσιακών Σπουδών «Ο Βυζαντινός Πολιτισμός», της οποίας υπήρξε πρόεδρος έως τον θάνατό του.

## Εργογραφία
Υπήρξε συνεργάτης της *Ηθικής και Θρησκευτικής Εγκυκλοπαίδειας* και της Εγκυκλοπαίδειας *<nowiki/>'Ηλιος.* Βασικά έργα του (από τα πολλά που συνέγραψε) θεωρούνται τα εξής:

* *Συμβολή εις την μελέτην και ερμηνείαν των ακιδογραφημάτων,* Αθήνα 1956,
* *Ανέκδοτοι επιγραφαί και χαράγματα εκ βυζαντινών και μεταβυζαντινών μνημείων της Ελλάδος,* Αθήνα 1957.
* *Corpus επιγραφών και χαραγμάτων,* Αθήνα 1957
* *Ο εις Φιλιατρά της Μεσσηνίας βυζαντινός ναός της Αναλήψεως. Συμβολή εις την μελέτην των σταυρεπιστέγων ναών,* Αθήνα 1957.
* *Μονή Αγνούντος,* Αθήνα 1972.

## Διακρίσεις
Υπήρξε τακτικό μέλος της Ακαδημίας της Μεσογείου, της Ακαδημίας Ερευνών του Καναδά καθώς και της Academia Gentium “Pro Pace”. Τιμήθηκε με τον Χρυσό Σταυρό του Αγίου Μάρκου (Πατριαρχείο Αλεξανδρείας) και το Χρυσό μετάλλιο της Ακαδημίας της Μεσογείου.

## Παραπομπές


Κατηγορία:Έλληνες βυζαντινολόγοι
Κατηγορία:Έλληνες αρχαιολόγοι
Στοιχειωμένο σπίτι

**Στοιχειωμένο σπίτι** καλείται ένα κτίριο που συχνά θεωρείται ότι κατοικείται από πνεύματα νεκρών που μπορεί να ήταν κάτοικοι ή να συνδέονταν με άλλον τρόπο με αυτό. Συχνά αποδίδεται σε πνεύματα ατόμων που έχουν πεθάνει με βίαιο ή τραγικό τρόπο, όπως φόνο, ατύχημα ή αυτοκτονία.

Στην πλειονότητα των περιπτώσεων, μετά από επιστημονική έρευνα, υφίστανται άλλες αιτίες αντί του υπερφυσικού, όπως φάρσες, περιβαλλοντικές αιτίες, παραισθήσεις ή προκαταλήψεις. Ήχοι τριξίματος ή ανέμου μπορεί να υπάρχουν στα περισσότερα σπίτια, ανεξάρτητα από τις υποτιθέμενες ύποπτες υπερφυσικές παρουσίες.

## Παραπομπές


Κατηγορία:Υπερφυσικό στη μυθοπλασία
Κατηγορία:Παραφυσική ορολογία
Γεροπλίνα Μαγνησίας

H **Γεροπλίνα** είναι μικρός παραθαλάσσιος οικισμός του Τρίκερι στον Παγασητικό κόλπο και την Περιφερειακή Ενότητα Μαγνησίας.

## Γενικά στοιχεία
Η Γεροπλίνα βρίσκεται στον Δίαυλο Τρικερίου σε απόσταση 82 χιλιόμετρα Ν. από τον Βόλο, 41 χιλιόμετρα ΝΔ. από την Αργαλαστή (έδρα του δήμου) και 4 χιλιόμετρα (οδικώς) Δ.-ΝΔ. από το Τρίκερι. Τα λίγα σπίτια του οικισμού είναι κτισμένα γύρω από έναν μικρό κολπίσκο που διαθέτει τσιμεντένιες αποβάθρες με δέστρες, ακόμη και στα βράχια, όπου δένουν λίγες βάρκες, ψαρόβαρκες αλλά και σκάφη αναψυχής. Στα δυτικά του και σε μικρή απόσταση (10' πεζοπορία), στο ακρωτήριο Καβούλια είναι ο φάρος Τρικερίου, ο οποίος κατασκευάστηκε το 1854 από τη Γαλλική Εταιρεία Φάρων, την περίοδο της τουρκοκρατίας. Έχει ύψος 9 μέτρα και το εστιακό του ύψος είναι 16 μέτρα. Ως ξεχωριστός οικισμός αναφέρεται επίσημα για πρώτη φορά το 1981 να απογράφεται στην κοινότητα Τρικερίου. Σύμφωνα με την απογραφή 2011 έχει ως πληθυσμό 11 κατοίκους.

## Εξωτερικοί σύνδεσμοι

* Η πεζοπορική διαδρομή: Τρίκερι-Αγία Κυριακή-Γεροπλίνα--Φάρος Καβούλια από τον ιστότοπο https://el.wikiloc.com/

## Παραπομπές


Κατηγορία:Δήμος Νοτίου Πηλίου
Βουλευτικές εκλογές 2022 στην Αμπχαζία

**Βουλευτικές εκλογές** διενεργήθηκαν στην Αμπχαζία στις 12 Μαρτίου 2022, με έναν δεύτερο γύρο να διεξάγεται στις 26 Μαρτίου.

## Εκστρατεία
Στην Αμπχαζία, 123 υποψήφιοι – 107 άνδρες και 16 γυναίκες – διεκδίκησαν μια έδρα από τις 35 συνολικά στη Λαϊκή Συνέλευση. Από τους υποψηφίους, οι 19 ήταν ήδη βουλευτές και διεκδίκησαν επανεκλογή. Η κεντρική εκλογική επιτροπή της Αμπχαζίας δέχτηκε αιτήσεις από υποψηφίους έως τις 2 Μαρτίου.Η αντιπολίτευση ζήτησε την παράταση για την τρέχουσα θητεία της βουλής προκειμένου να ξεκινήσει μια διαδικασία για την καθαίρεση του προέδρου Ασλάν Μπζάνια όμως αυτά τα αιτήματα δεν απαντήθηκαν.

Υπήρξαν αναφορές για υποψηφίους που αγνόησαν τις τακτικές συζητήσεις και αντί αυτών εστίασαν στην υπηρεσία σε τοπικές κοινότητες, συμπεριλαμβανομένης της εγκατάστασης των νέων μετασχηματιστών ηλεκτρικού ρεύματος και της επιδιόρθωσης αγροτικών δρόμων. Φημολογείται ότι η έλλειψη εκλογικών κοινωνικών θεσμών με επιρροή στην Αμπχαζία συνετέλεσε στα αποτελέσματα.

## Εκλογικό σύστημα
Τα 35 μέλη της Λαϊκής Συνέλευσης εξελέγησαν από μονοεδρικές περιφέρειες με παράλληλη ψηφοφορία για πενταετή θητεία.

## Αποτελέσματα
Σε 17 επί συνόλου 35 εκλογικών περιφερειών εξελέγησαν μέλη στον πρώτο γύρο. Τουλάχιστον 15 από εκείνες τις έδρες κερδήθηκαν από υποστηρικτές της κυβέρνησης. Ένας δεύτερος γύρος διεξήχθη στις 26 Μαρτίου για τις υπόλοιπες έδρες.

## Επακόλουθα
Στις 12 Απριλίου 2022 ο Λάσα Ασούμπα, θεωρούμενος ευρέως ως σύμμαχος του Ασλάν Μπζάνια, εξελέγη ομόφωνα ως πρόεδρος της βουλής από τους 33 ήδη εκλεγμένους αντιπροσώπους στη Λαϊκή Συνέλευση, καθώς δύο μέλη απομένει να εκλεγούν στις εκλογές.

## Παραπομπές


2022
Αμπχαζια
Ντάκιρι

thumb|Κλασικό ντάκιρι
Το **ντάκιρι** (  ) είναι οικογένεια κοκτέιλ των οποίων τα κύρια συστατικά είναι το ρούμι, ο χυμός εσπεριδοειδών (συνήθως χυμός λάιμ) και η ζάχαρη ή άλλο γλυκαντικό.

Το ντάκιρι είναι ένα από τα έξι βασικά ποτά που αναφέρονται στο κλασικό *The Fine Art of Mixing Drinks* του Ντέιβιντ Έμπερι, το οποίο παραθέτει επίσης ορισμένες παραλλαγές.

## Προέλευση
*Νταϊκιρί* είναι το όνομα μιας παραλίας και ενός ορυχείου σιδήρου κοντά στο Σαντιάγο ντε Κούβα, και η λέξη προέρχεται από τη γλώσσα των Ταΐνο. Το ποτό υποτίθεται ότι εφευρέθηκε από έναν Αμερικανό μηχανικό ορυχείων ονόματι Τζένινγκς Κοξ, ο οποίος βρισκόταν στην Κούβα (τότε ακόμη υπό ισπανική κυβέρνηση) την εποχή του Ισπανοαμερικανικού Πολέμου. Είναι επίσης πιθανό ότι ο Γουίλιαμ Τσάνλερ, ένας Αμερικανός βουλευτής που αγόρασε τα ορυχεία σιδήρου του Σαντιάγο το 1902, εισήγαγε το ντάκιρι σε κλαμπ στη Νέα Υόρκη εκείνη τη χρονιά.

Η κατανάλωση του ποτού παρέμεινε εντοπισμένη μέχρι το 1909, όταν ο υποναύαρχος Λούσιους Τζόνσον, ιατρικός αξιωματικός του Ναυτικού των ΗΠΑ, δοκίμασε το ποτό του Κοξ. Στη συνέχεια ο Τζόνσον το παρουσίασε στη Λέσχη Στρατού και Ναυτικού στην Ουάσιγκτον και οι πότες του ντάκιρι αυξήθηκαν μέσα σε λίγες δεκαετίες. Ήταν ένα από τα αγαπημένα ποτά του συγγραφέα Έρνεστ Χέμινγουεϊ και του προέδρου των ΗΠΑ Τζον Φ. Κένεντι.

Η βασική συνταγή του ντάκιρι είναι παρόμοια με το ποτό που οι Βρετανοί ναύτες έπιναν στο πλοίο από τη δεκαετία του 1780 ως μέσο πρόληψης του σκορβούτου. Μέχρι το 1795 το ημερήσιο σιτηρέσιο του Βασιλικού Ναυτικού περιείχε ρούμι, νερό, ¾ ουγγιάς λεμόνι ή χυμό λάιμ και 2 ουγγιές ζάχαρη. Αυτό ήταν ένα κοινό ποτό σε όλη την Καραϊβική, και μόλις ο πάγος έγινε διαθέσιμος συμπεριλήφθηκε αντί για το νερό.

## Δείτε επίσης

* Καϊπιρίνια – παρόμοιο βραζιλιάνικο κοκτέιλ
* Μοχίτο – άλλο δημοφιλές και παρόμοιο κοκτέιλ με ρούμι, προσθέτοντας λάιμ, μέντα και σόδα.

## Παραπομπές


Κατηγορία:Κοκτέιλ
Κύπρος Νικολαΐδης

Ο **Κύπρος (Κυπριανός) Νικολαΐδης** (Πάφος, 1953) είναι Ελληνοκύπριος ιατρός ειδικός στην εμβρυϊκή ιατρική και την προγεννητική χειρουργική.

## Βιογραφία
Πραγματοποίησε σπουδές ιατρικής στο Βασιλικό Κολέγιο του Λονδίνου, στη Μεγάλη Βρετανία, ενώ, παράλληλα, υπήρξε βοηθός των Στιούαρτ Κάμπελ και Τσαρλς Ρόντεκ.

Στη συνέχεια, κατέστη διευθυντής του πρώτου κέντρου εμβρυϊκής ιατρικής στην Αγγλία και πραγματοποίησε σειρά εργασιών σε διαφόρους τομείς, όπως, μεταξύ άλλων, ο έλεγχος για τρισωμία, η εμβρυϊκή χειρουργική, καθώς και η αντιμετώπιση του συνδρόμου μεταγγιτή-μετάγγισης.

## Εργογραφία

*  
*  
*  
*  
*  

## Παραπομπές


Κατηγορία:Έλληνες ιατροί
Κόττες Μαγνησίας

Οι **Κόττες** είναι μικρό παραθαλάσσιο χωριό του Τρίκερι στον Παγασητικό κόλπο και την Περιφερειακή Ενότητα Μαγνησίας.

## Γενικά στοιχεία
Οι Κόττες βρίσκονται στο νοτιοανατολικό τμήμα του Παγασητικού, στη δυτική ακτή του Λιμένα Τρικερίου σε υψόμετρο 40 μέτρων. Απέχουν 83 χλμ. Ν.-ΝΑ. από τον Βόλο, 43 χλμ. ΝΔ. από την Αργαλαστή (έδρα του δήμου) και 5,5 χλμ. (οδηγικά) ΒΑ. από το Τρίκερι. Ως ξεχωριστός οικισμός αναφέρεται επίσημα για πρώτη φορά το 1940 να προσαρτάται στην κοινότητα Τρικερίου. Σύμφωνα με το σχέδιο Καλλικράτης ανήκει στην κοινότητα Τρικερίου που υπάγεται στη Δημοτική Ενότητα Σηπιάδος του Δήμου Νοτίου Πηλίου και σύμφωνα με την απογραφή 2011 έχει ως πληθυσμό 30 κατοίκους.

## Παραπομπές


Κατηγορία:Δήμος Νοτίου Πηλίου
Campari

thumb|Ένα μπουκάλι Campari
Το **Campari** ή **Καμπάρι** αποτελεί ιταλικό αλκοολούχο λικέρ, που θεωρείται απεριτίφ (20,5%, 21%, 24%, 25% ή 28,5% ABV, ανάλογα με τη χώρα στην οποία πωλείται), που παράγεται από την έγχυση βοτάνων και φρούτων (συμπεριλαμβανομένου του μυρτόφυλλου νερατζιού και του κασκαρίλα) σε αλκοόλ και νερό. Είναι πικρό ποτό που χαρακτηρίζεται από το σκούρο κόκκινο χρώμα του.

## Χρήση
μικρογραφία|Σόδα Campari
Το Campari χρησιμοποιείται συχνά σε κοκτέιλ και συνήθως σερβίρεται με σόδα ή χυμό εσπεριδοειδών (συνήθως ροζ χυμός γκρέιπφρουτ), συχνά γαρνιρισμένο με φέτα πορτοκαλιού ή λάιμ (κυρίως στην Αυστραλία) ή αναμεμειγμένο με προσέκο ως σπριτς. Παράγεται από τον όμιλο Davide Campari, μια πολυεθνική εταιρεία με έδρα την Ιταλία.

Το Campari είναι ένα απαραίτητο συστατικό στο κλασικό κοκτέιλ Νεγκρόνι, το Γκαριμπάλντι, το Αμερικάνο (το οποίο ονομάστηκε σε μια εποχή που λίγοι Αμερικανοί γνώριζαν το Campari) και το σπριτς (ένα απεριτίφ δημοφιλές στη βόρεια Ιταλία).

Στην ιταλική αγορά, Campari αναμεμειγμένο με σόδα πωλείται σε ατομικές φιάλες ως σόδα Campari (10% αλκοόλη κατ' όγκο). Συσκευάζεται σε ένα χαρακτηριστικό μπουκάλι που σχεδιάστηκε από τον Φορτουνάτο Ντέπερο το 1932.

## Ιστορία
Το Campari επινοήθηκε το 1860 από τον Γκασπάρε Καμπάρι στη Νοβάρα της Ιταλίας. Αρχικά ήταν χρωματισμένο με βαφή καρμίνης, που προερχόταν από θρυμματισμένα έντομα κοχενίλης, που έδωσαν στο ποτό το χαρακτηριστικό κόκκινο χρώμα του. Διέκοψε τη χρήση της καρμίνης το 2006.

Το 1904, το πρώτο εργοστάσιο παραγωγής της Campari άνοιξε στο Σέστο Σαν Τζοβάνι, κοντά στο Μιλάνο, Ιταλία. Υπό τη διεύθυνση του Νταβίντε Καμπάρι, γιου του Γκασπάρε, η εταιρεία άρχισε να εξάγει το ποτό, πρώτα στη Νίκαια στην καρδιά της Γαλλικής Ριβιέρας και μετά στο εξωτερικό.

Η μάρκα Campari διανέμεται πλέον σε περισσότερες από 190 χώρες. Το Campari είναι σήμα κατατεθέν της Davide Campari Milano SPA, που αποτελεί μέρος του Gruppo Campari.

## Παραπομπές

Κατηγορία:Ιταλικά εμπορικά σήματα
Κατηγορία:Λικέρ
Μπέρμπον

thumb|Διάφορα μπέρμπον και άλλα αμερικανικά ουίσκι προς πώληση.
Το **μπέρμπον** (αγγλικά: *bourbon,* ) είναι είδος αμερικανικού ουίσκι, αποσταγζόμενο ποτό πεπαλαιωμένο σε βαρέλι, που παρασκευάζεται κυρίως από καλαμπόκι. Το όνομα προέρχεται από τη γαλλική δυναστεία των Βουρβόνων, αν και η ακριβής έμπνευση είναι αβέβαιη. Ίσως προέρχεται την κομητεία Μπέρμπον στο Κεντάκι ή την οδό Μπέρμπον στη Νέα Ορλεάνη, αμφότερες ονομασμένες από τη δυναστεία. Το όνομα «μπέρμπον» άρχισε να χρησιμοποιείται τη δεκαετία του 1850, και η κομητεία του Κεντάκι άρχισε να αναφέρεται ως πιθανή προέλευση του ονόματος τη δεκαετία του 1870.

Το μπέρμπον αποστάζεται από τον 18ο αιώνα. Αν και το μπέρμπον μπορεί να κατασκευαστεί οπουδήποτε στις Ηνωμένες Πολιτείες, συνδέεται στενά με τον αμερικανικό Νότο γενικά, και με το Κεντάκι ειδικότερα. Όσον αφορά το 2014, τα έσοδα από τη χονδρική αγορά των οινοπνευματοποιών από το μπέρμπον που πωλούνταν στις ΗΠΑ ήταν περίπου 2,7 δισεκατομμύρια δολάρια και το μπέρμπον αποτελούσε περίπου τα δύο τρίτα των 1,6 δισεκατομμυρίων δολαρίων των εξαγωγών αποσταζόμενων οινοπνευματωδών ποτών των ΗΠΑ.  Σύμφωνα με το Συμβούλιο Αποσταγμένων Ποτών των Ηνωμένων Πολιτειών, το 2018 οι οινοπνευματοποιοί των ΗΠΑ άντλησαν έσοδα 3,6 δισεκατομμυρίων δολαρίων από το μπέρμπον και το ουίσκι του Τενεσί (ένα στενά συνδεδεμένο ουίσκι που παράγεται στην πολιτεία του Τενεσί).

Το μπέρμπον αναγνωρίστηκε το 1964 από το Κογκρέσο των Ηνωμένων Πολιτειών ως «διακριτικό προϊόν των Ηνωμένων Πολιτειών». Το μπέρμπον που πωλείται στις Ηνωμένες Πολιτείες πρέπει να παράγεται στις ΗΠΑ από τουλάχιστον 51% καλαμπόκι και να αποθηκεύεται σε νέο βαρέλι απανθρακωμένης βελανιδιάς.

## Παραπομπές


Κατηγορία:Ποτά προϊόντα απόσταξης
Κατηγορία:Αμερικανική κουζίνα
Πρόεδρος της Αμπχαζίας

Η θέση του **προέδρου της [[Αμπχαζία|Αμπχαζίας]]** συστάθηκε το 1994. Πριν τη δημιουργία της θέσης του προέδρου, το αξίωμα του αρχηγού κράτους ήταν γνωστή ως πρόεδρος του Κοινοβουλίου μεταξύ του 1992 και της δημιουργίας του συντάγματος του 1994. Πριν τη θέση του Προέδρου του Κοινοβουλίου, το ανώτατο αξίωμα στην Αμπχαζία ήταν ο πρόεδρος του Ανώτατου Σοβιέτ. Η θέση θα διαρκούσε από τη διακήρυξη της κυριαρχίας από τη Σοβιετική Σοσιαλιστική Δημοκρατία της Γεωργίας στις 25 Αυγούστου 1990 έως την οριστική διακήρυξη της ανεξαρτησίας στις 23 Ιουλίου 1992.

## Ορκωμοσία
Στη διάρκεια της προεδρίας του Αλεξάντερ Ανκβάμπ, το Κοινοβούλιο αποφάσισε να καταργήσει από τον προεδρικό όρκο της φράση:

Σε συνεδρίαση που έλαβε χώρα στις 16 Ιουλίου 2014, έπειτα από την Επανάσταση της Αμπχαζίας, το Κοινοβούλιο αποφάσισε να επαναφέρει εκείνη τη φράση. Σύμφωνα με την αντιπρόεδρο Έμα Γκαμιζόνια, η απόφαση να απαλειφθεί η φράση λήφθηκε επειδή θεωρήθηκε κατάρα έπειτα από τον πρόωρο θάνατο των δυο πρώτων προέδρων, Βλαντισλάβ Αρτζίνμπα και Σεργκέι Μπάγκαπς. Ο βουλευτής Νταούρ Άρσμπα ισχυρίστηκε ότι η απόφαση είχε ληφθεί παράνομα, χωρίς την απαιτούμενη ποσόστωση.

Στις 18 Αυγούστου η Λαϊκή Συνέλευση της Αμπχαζίας επιπρόσθετα υιοθέτησε ένα νομοσχέδιο που συντάχθηκε από τον Σαΐντ Χαράζια και το οποίο πρότεινε ο ίδιος στη διάρκεια συνεδρίασης στις 16 Ιουλίου, με την προσθήκη της επίκλησης
 — *Παντοδύναμε Θεέ, δώσε μου δύναμη να υπηρετήσω τη χώρα και το λαό!*

## Μη προεδρικοί αρχηγοί κράτους

## Κατάλογος προέδρων της Αμπχαζίας

## Τελευταίες εκλογές

## Ιστορική γραμμή

## Δείτε επίσης
*Πρωθυπουργός της Αμπχαζίας

## Παραπομπές


## Εξωτερικοί σύνδεσμοι
*President of the Republic of Abkhazia – Official site (αγγλική έκδοση)
Γρεναδίνη

μικρογραφία|200x200εσ| Ένα ποτήρι γρεναδίνη
Η **γρεναδίνη** είναι ευρέως χρησιμοποιούμενο μη αλκοολούχο σιρόπι που χαρακτηρίζεται από το βαθύ κόκκινο χρώμα του. Είναι δημοφιλές συστατικό κοκτέιλ γνωστό για τη γεύση του καθώς και για την ικανότητά του να δίνει μια κοκκινωπή ή ροζ απόχρωση σε ανάμεικτα ποτά. Η γρεναδίνη παρασκευάζεται παραδοσιακά από ρόδι.

## Ετυμολογία και προέλευση
Το όνομα «γρεναδίνη» προέρχεται από τη γαλλική λέξη *grenade*, που σημαίνει ρόδι, από τη λατινική *grānātum* «σπόρος». Η γρεναδίνη παρασκευάστηκε αρχικά από χυμό ροδιού, ζάχαρη και νερό. Δεν σχετίζεται με το αρχιπέλαγος των Γρεναδίνων, το οποίο πήρε το όνομά του από τη Γρενάδα, η οποία ονομάστηκε από τη Γρανάδα της Ισπανίας.

## Σύγχρονες και εμπορικές παραλλαγές
Καθώς η γρεναδίνη υπόκειται σε ελάχιστες ρυθμίσεις, το βασικό της γευστικό προφίλ μπορεί εναλλακτικά να ληφθεί από ένα μείγμα χυμού φραγκοστάφυλου και άλλων χυμών φρούτων, με τη γεύση φραγκοστάφυλου να κυριαρχεί.

Για να μειώσουν το κόστος παραγωγής, οι κατασκευαστές έχουν αντικαταστήσει ευρέως τις βάσεις φρούτων με τεχνητά συστατικά. Η μάρκα της Mott's "Rose's" είναι μακράν η πιο κοινή μάρκα γρεναδίνης που πωλείται στις Ηνωμένες Πολιτείες, και παρασκευάζεται από (κατά σειρά συγκέντρωσης): σιρόπι καλαμποκιού υψηλής περιεκτικότητας σε φρουκτόζη, νερό, κιτρικό οξύ, κιτρικό νάτριο, βενζοϊκό νάτριο, FD&C Red #40, φυσικές και τεχνητές γεύσεις και FD&C Blue #1.

## Χρήση σε κοκτέιλ
Η γρεναδίνη χρησιμοποιείται συνήθως για την ανάμειξη μοντέρνων και κλασικών κοκτέιλ, όπως:

* Ελ Πρεσιντέντε - ρούμι, πορτοκάλι κουρασάο, βερμούτ και γρεναδίνη.
* Mary Pickford - λευκό ρούμι, χυμός ανανά και γρεναδίνη.
* Queen Mary - μπύρα και γρεναδίνη.
* Singapore Sling - ένα κοκτέιλ με βάση το τζιν.
* Τεκίλα σανράιζ - τεκίλα, χυμός πορτοκαλιού και γρεναδίνη.
* Ζόμπι - ένα κοκτέιλ με βάση το ρούμι.

## Παραπομπές


Κατηγορία:Γλυκά
Κατηγορία:Ποτά
Σπριτς

δεξιά|μικρογραφία| Ένα ποτήρι Aperol Spritz.
Το **σπριτς** () είναι ιταλικό κοκτέιλ με βάση το κρασί, που συνήθως σερβίρεται ως απεριτίφ στη βορειοανατολική Ιταλία . Αποτελείται από κρασί προσέκο, μπίτερ και σόδα. Η ονομασία του προέρχεται από το γερμανικό ρήμα *spritzen* που σημαίνει *εκχέω*.

Το αυθεντικό σπριτς είναι φτιαγμένο με Select, το οποίο είναι ένα παραδοσιακό απόσταγμα που δημιουργήθηκε στη Βενετία το 1920. Το "Spritz al Campari" και το "Aperol Spritz" είναι δημοφιλείς εκδοχές του ιταλικού κοκτέιλ με βάση το κρασί, το καθένα χρησιμοποιώντας διαφορετικά μπίτερ (δηλαδή Campari και Aperol).

Από το 2011 το σπριτς συμπεριλαμβάνεται στα επίσημα κοκτέιλ της International Bartenders Association. Αρχικά καταχωρίστηκε ως «Spritz Veneziano» και στη συνέχεια απλά ως «Spritz».

## Ιστορία
Το σπριτς γεννήθηκε κατά την περίοδο της κυριαρχίας των Αψβούργων στο Βένετο το 1800, υπό το Βασίλειο της Λομβαρδοβενετίας . Οι στρατιώτες, αλλά και οι διάφοροι έμποροι, διπλωμάτες και υπάλληλοι της Αυτοκρατορίας των Αψβούργων στο Βένετο εξοικειώθηκαν γρήγορα να πίνουν τοπικό κρασί στις ταβέρνες, αλλά δεν ήταν εξοικειωμένοι με τη μεγάλη ποικιλία κρασιών από το Βένετο και η περιεκτικότητα σε αλκοόλ ήταν υψηλότερη απ' όσο είχαν συνηθίσει. Οι νεοφερμένοι άρχισαν να ζητούν από τους ντόπιους οικοδεσπότες να ρίξουν μια σταγόνα νερό στο κρασί ( στα γερμανικά) για να γίνουν τα κρασιά πιο ελαφριά. Το πραγματικό αρχικό σπριτς αποτελούνταν από αφρώδες λευκό κρασί ή κόκκινο κρασί αραιωμένο με γλυκό νερό.

Μεταξύ του 1920 και του 1930, στη Βενετία ή στην Πάντοβα, το σπριτς συνδυάστηκε με τοπικά μπίτερ (που συνήθως καταναλώνονταν με σόδα και πάγο): άλλωστε, το Aperol γεννήθηκε στην Πάντοβα το 1919 και το Select στη Βενετία το 1920.

Η αρχική συνταγή υποτίθεται ότι παρέμεινε αμετάβλητη με την πάροδο του χρόνου, αλλά μόλις τη δεκαετία του 1970 δημιουργήθηκε η μοντέρνα συνταγή Σπριτς, με προσέκο.

Το σπριτς έγινε ευρέως δημοφιλές εκτός Ιταλίας γύρω στο 2018 και το Aperol Spritz κατατάχθηκε ως το 9ο κοκτέιλ με τις μεγαλύτερες πωλήσεις παγκοσμίως το 2019 από τον ιστότοπο Drinks International.

## Συνταγή
Γενικά, το ποτό παρασκευάζεται με κρασί προσέκο, πικρό λικέρ όπως Aperol, Campari, Cynar, ή, ειδικά στη Βενετία, Aperitivo Select, και στη συνέχεια το ποτήρι γεμίζεται με ανθρακούχο νερό ή σόδα. Συνήθως σερβίρεται με από πάγο σε ποτήρι lowball (ή μερικές φορές ποτήρι κρασιού) και γαρνίρεται με μια φέτα πορτοκάλι ή μερικές φορές μια ελιά, ανάλογα με το λικέρ.

Το αρχικό βενετσιάνικο σπριτς περιλαμβάνει:

* 7,5 cl προσέκο,
* 5 cl Select,
* 2,5 cl σόδα,
* μια πράσινη ελιά

Το σπριτς περιλαμβάνει:

* 1/3 αφρώδες λευκό κρασί (συνήθως προσέκο)
* 1/3 μπίτερ (Select, Aperol ή Campari)
* 1/3 ανθρακούχο νερό ή σόδα

## Δείτε επίσης
* Ούγκο (κοκτέιλ), ένα άλλο ιταλικό κοκτέιλ με αφρώδες λευκό κρασί και σόδα

## Παραπομπές


Κατηγορία:Κοκτέιλ
Κατηγορία:Ιταλική κουζίνα
Εθνική Βιβλιοθήκη του Βιετνάμ

Η **Εθνική Βιβλιοθήκη του Βιετνάμ** (βιετναμέζικα: Thư viện Quốc gia Việt Nam, γαλλικά: Bibliothèque Nationale du Viet Nam) είναι η εθνική βιβλιοθήκη του Βιετνάμ και βρίσκεται στο Ανόι .

## Ιστορία
Η Εθνική Βιβλιοθήκη του Βιετνάμ ιδρύθηκε με διάταγμα της 29ης Νοεμβρίου 1917 κατά τη διάρκεια της γαλλικής αποικιακής περιόδου ως Κεντρική Βιβλιοθήκη της Ινδοκίνας. . Ο πρώτος διευθυντής ήταν ο Πολ Μπουντέ και η βιβλιοθήκη άνοιξε επίσημα για το κοινό το 1919 στην οδό Borgnis Debordes (σημερινή οδός Trang Thi). Το 1922 ένα νέο διάταγμα θέσπισε τη νόμιμη κατάθεση, σύμφωνα με την οποία η βιβλιοθήκη ήταν υποχρεωμένη από το νόμο να λαμβάνει αντίγραφο κάθε υλικού που δημοσιεύεται στην Ινδοκίνα.

Κατόπιν μετονομάστηκε σε Βιβλιοθήκη Πιερ Πασκιέ στις 28 Φεβρουαρίου 1935, ενώ κατά τη διάρκεια της ιαπωνικής κατοχής το 1945 τη θέση του διευθυντή ανέλαβε ο S.Kudo. Με τη δημιουργία της Προσωρινής Κυβέρνησης της Λαϊκής Δημοκρατίας του Βιετνάμ, η βιβλιοθήκη μετονομάστηκε σε Εθνική Βιβλιοθήκη στις 20 Οκτωβρίου 1945, με νέο διευθυντή τον Νγκο Ντιν Νου. Το 1946, ένα διάταγμα του προέδρου Χο Τσι Μινχ επανέλαβε τις διατάξεις περί νομικής κατάθεσης για το νέο κράτος. Τον Φεβρουάριο του 1947 άλλαξε και πάλι το όνομά της και έγινε η Κεντρική Βιβλιοθήκη του Ανόι, πριν λάβει το σημερινό της όνομα στις 21 Νοεμβρίου 1958.

Μεταξύ 1996 και 2002, η βιβλιοθήκη προχώρησε σε σημαντικές εργασίες επέκτασης, με την ανακαίνιση του αρχικού κτιρίου και την κατασκευή δύο νέων κτιρίων.

## Συλλογές
Ο ιστότοπος της βιβλιοθήκης είναι διαθέσιμος στα βιετναμέζικα, αγγλικά και γαλλικά .Παρέχει τα τελευταία νέα σχετικά με τη βιβλιοθήκη και δίνει στοιχεία σχετικά με τις πρόσφατες εκδηλώσεις και δραστηριότητες της βιβλιοθήκης. Ο ιστότοπος προσφέρει επίσης πληροφορίες για τις ψηφιακές συλλογές. 

Αυτές οι συλλογές περιλαμβάνουν:
*Διδακτορικές διατριβές
*Βιβλία που σχετίζονται με την Ινδοκίνα
*Βιβλία, χάρτες για το Ανόι
*Βιβλία του Σίνο-Νομ
*Κασέτες, CD-ROM
*Αγγλικά βιβλία για το Βιετνάμ

## Δείτε επίσης
* Κατάλογος μεγαλύτερων βιβλιοθηκών
* Παγκόσμια Ψηφιακή Βιβλιοθήκη
* Europeana
*Ευρωπαϊκή Βιβλιοθήκη
*Βιετνάμ
* Ανόι

## Εξωτερικοί σύνδεσμοι

* Επίσημη ιστοσελίδα

## Παραπομπές


 

Κατηγορία:Βιβλιοθήκες στο Βιετνάμ
Β
Εθνικό Πανεπιστήμιο του Κιέβου «Ταράς Σεβτσένκο»

Το **Εθνικό Πανεπιστήμιο του Κιέβου «Ταράς Σεβτσένκο»** (), επίσης γνωστό ως **Πανεπιστήμιο του Κιέβου** ή **Πανεπιστήμιο Σεβτσένκο**, είναι πανεπιστήμιο στο Κίεβο, την πρωτεύουσα της Ουκρανίας. Το πανεπιστήμιο είναι παγκοσμίως αναγνωρισμένο ως το πιο διάσημο πανεπιστήμιο της Ουκρανίας, καθώς είναι το μεγαλύτερο εθνικό ίδρυμα τριτοβάθμιας εκπαίδευσης της χώρας. Κατατάσσεται στα κορυφαία 650 πανεπιστήμια στον κόσμο. Είναι το τρίτο παλαιότερο πανεπιστήμιο στην Ουκρανία μετά το Πανεπιστήμιο του Λβιβ και το Εθνικό Πανεπιστήμιο του Χάρκοβο. Αποτελείται από δεκαπέντε σχολές (ακαδημαϊκά τμήματα) και πέντε ινστιτούτα. Ιδρύθηκε το 1834 από τον Ρώσο Τσάρο Νικόλαο Α΄ ως Αυτοκρατορικό Πανεπιστήμιο του Αγίου Βλαδίμηρου του Κιέβου, και από τότε άλλαξε το όνομά του αρκετές φορές. Κατά την εποχή της Σοβιετικής Ένωσης, το Κρατικό Πανεπιστήμιο του Κιέβου ήταν ένα από τα τρία κορυφαία πανεπιστήμια της ΕΣΣΔ, μαζί με το Κρατικό Πανεπιστήμιο της Μόσχας και το Κρατικό Πανεπιστήμιο του Λένινγκραντ. Κατατάσσεται ως το καλύτερο πανεπιστήμιο στην Ουκρανία σε πολλές κατατάξεις. Κατά τη διάρκεια της ιστορίας, το πανεπιστήμιο έχει παράξει πολλούς διάσημους αποφοίτους, όπως οι Νικολάι Μπούνγκε, Μιχαΐλο Ντραχομάνοβ, Μιχάιλο Χρουσέφσκι, Νικολάι Αλεξάντροβιτς Μπερντιάεφ, Μιχαήλ Μπουλγκάκοφ, Ιβάν Σμαλχάουζεν, Τεοντόσι Ντομπζάνσκι, Βιατσεσλάβ Τσορνοβίλ, Λεονίντ Κραβτσούκ και πολλούς άλλους. Ο ίδιος ο Ταράς Σεβτσένκο, του οποίου απαγορεύτηκε η εκπαιδευτική δραστηριότητα για πολιτικούς λόγους, εργάστηκε για το Πανεπιστήμιο του Κιέβου ως ερευνητής πεδίου.

## Το πανεπιστήμιο σήμερα
Το Πανεπιστήμιο του Κιέβου μετονομάστηκε από τον Ταράς Σεβτσένκο, μια σημαντική προσωπικότητα της ουκρανικής λογοτεχνίας και τέχνης. Είναι ένα ίδρυμα τριτοβάθμιας εκπαίδευσης που εκπαιδεύει ειδικούς σε πολλούς τομείς γνώσης και πραγματοποιεί έρευνα. Θεωρείται το πιο διάσημο πανεπιστήμιο στην Ουκρανία και σημαντικό κέντρο προηγμένης μάθησης και προοδευτικής σκέψης. Αποτελείται από πολλές σχολές και τμήματα και εκπαιδεύει ειδικούς σε μεγαλύτερο αριθμό ακαδημαϊκών πεδίων από οποιοδήποτε άλλο εκπαιδευτικό ίδρυμα της Ουκρανίας. 

Σήμερα, όπως έκανε σε όλη την ιστορία του, το πανεπιστήμιο διατηρεί τον ρόλο του ως σημαντικό κέντρο μάθησης και έρευνας, καθώς και ως σημαντικό πολιτιστικό κέντρο. Οι ακαδημαϊκοί και οι φοιτητές του ακολουθούν τις μακροχρόνιες παραδόσεις των υψηλότερων ακαδημαϊκών προτύπων και των δημοκρατικών ιδανικών. Επί του παρόντος, το φοιτητικό σώμα του πανεπιστημίου ανέρχεται συνολικά σε 

## Εξωτερικοί σύνδεσμοι

* 
* Πανεπιστήμιο Ταράς Σεβτσένκο (αγγλικά)


Ταρας Σεβτσενκο Κιεβου
Κατηγορία:Αποδέκτες του Τάγματος του Λένιν
Κατάλογος τραγουδιών στην κορυφή του Billboard Hot 100 (1998)

Το *[[Billboard Hot 100]]* είναι ένας κατάλογος τραγουδιών που κατατάσσει τα σινγκλ με τις καλύτερες επιδόσεις των Ηνωμένων Πολιτειών. Δημοσιεύεται από το περιοδικό *[[Billboard]]*, τα δεδομένα συγκεντρώνονται από τη Nielsen SoundScan με βάση συλλογικά τις εβδομαδιαίες φυσικές πωλήσεις και το airplay κάθε σινγκλ. Το 1998 συνολικά 16 σινγκλ έφτασαν στην κορυφή του καταλόγου.

Εκείνη τη χρονιά, 10 καλλιτέχνες ή συγκροτήματα πέτυχαν το πρώτο τους νούμερο ένα τραγούδι και ειδικότερα οι: Savage Garden, Usher, Γουίλ Σμιθ, Next, Brandy, Monica, Aerosmith, Barenaked Ladies, Λορίν Χιλ και Divine. Όλοι ήταν επικεφαλής καλλιτέχνες και επίσης η Monica και η Σελίν Ντιόν ως επιπρόσθετους συμμετέχοντες καλλιτέχνες. Η τραγουδίστρια της R&B Monica και η τραγουδίστρια της ποπ Σελίν Ντιόν είχαν δύο τραγούδια τους στην κορυφή το 1998.

Το σινγκλ με την μεγαλύτερη διάρκεια παραμονής στον κατάλογο της χρονιά εκείνη είναι το "The Boy Is Mine"  των Brandy και Monica, το οποίο παρέμεινε στο νούμερο ένα για 13 συνεχείς εβδομάδες. Άλλα σινγκλ τα οποία ήταν στον κατάλογο επί πολλές εβδομάδες ήταν  το τραγούδι "The First Night" της Monica με 5 εβδομάδες στην κορυφή, το  "Too Close" των Next,  το "I Don't Want to Miss a Thing" των Aerosmith και το "I'm Your Angel" του R. Kelly (με τη συμμετοχή της Σελίν Ντιόν) με 4 εβδομάδες (το τελευταίο ήταν στην κορυφή για επιπλέον δύο εβδομάδες το 1999).

## Παραπομπές


## Πηγές
**[[Φρεντ Μπρόνσον|Fred Bronson]]'s Billboard Book of Number 1 Hits, 5th Edition* 
**[[Joel Whitburn]]'s Top Pop Singles 1955-2008, 12 Edition* 
**Joel Whitburn Presents the Billboard Hot 100 Charts: The Nineties* 

## Εξωτερικοί σύνδεσμοι
* Ιστορικό Αρχείο του Αμερικανικού Ραδιοφώνου σχεδόν όλων των περιοδικών *Billboard* μεταξύ 1920 και 2016

1998
Ανεργία στην Ευρώπη

Μέσος όρος ΕΕ (27): 6,1%    (Q4/2022)

## Δείτε επίσης

* Ανεργία

## Παραπομπές


### Περαιτέρω μελέτη
https://data.worldbank.org/indicator/SL.UEM.TOTL.NE.ZS

Κατηγορία:Ανεργία
Ελίτσα Μαγνησίας

Η **Ελίτσα** είναι πολύ μικρός παραθαλάσσιος οικισμός του  Δήμου Ζαγοράς - Μουρεσίου στα ανατολικά του Πηλίου στη Θεσσαλία και την Περιφερειακή Ενότητα Μαγνησίας. Βρίσκεται στα παράλια του Αιγαίου πελάγους, σε απόσταση 50 χιλιομέτρων ΒΑ. από τον Βόλο, περίπου 8 χιλιομέτρων Β. από την Ζαγορά (έδρα του δήμου) και 3 χιλιομέτρων (οδικά) Α. από το Πουρί του οποίου είναι η παραλία του ενώ 100 μέτρα νότιά του είναι η Ανάληψη. Η παραλία είναι πετρώδης και περιβάλλεται από πλούσιο πράσινο ενώ υπάρχουν μεγάλοι βράχοι στην επιφάνεια της θάλασσας και στον βυθό της. Αναφέρεται επίσημα ως ξεχωριστός οικισμός για πρώτη φορά το 2001 να απογράφεται στο τότε Τοπικό Διαμέρισμα Πουρίου του τότε δήμου Ζαγοράς. Σύμφωνα με το πρόγραμμα ''Καλλικράτης'', μαζί με το Πουρί και τον Οβριό  αποτελούν την κοινότητα Πουρίου που υπάγεται στη Δημοτική Ενότητα Ζαγοράς του Δήμου Ζαγοράς - Μουρεσίου και σύμφωνα με την απογραφή 2011 απογράφησαν 4 κάτοικοι.

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Πήλιο
Κατηγορία:Δήμος Ζαγοράς - Μουρεσίου
Οβριός Μαγνησίας

Ο **Οβριός** είναι νεότερη ονομασία της παραλίας "Κολοκυθάκι" της Παλαιάς Μιτζέλας με πολύ μικρό παραθαλάσσιο οικισμό του  Δήμου Ζαγοράς - Μουρεσίου στα ανατολικά του Πηλίου στη Θεσσαλία και την Περιφερειακή Ενότητα Μαγνησίας.

## Γενικά στοιχεία
Ο Οβριός βρίσκεται στην Παλαιά Μιτζέλα στα παράλια του Αιγαίου πελάγους σε απόσταση 56 χιλιομέτρων ΒΑ. από τον Βόλο, περίπου 13 χιλιομέτρων Β.-ΒΑ. από την Ζαγορά (έδρα του δήμου) και 7 χιλιομέτρων  (οδηγικά) Α. από το Πουρί. Οι ντόπιοι τον αναφέρουν με την ονομασία *Παλιά Μιτζέλα*. Στη μεγάλη βοτσαλωτή παραλία του Οβριού εκβάλουν οι χείμαρροι των ρεμάτων Λαγωνίκας και Καραγάτσι. .

Αναφέρεται επίσημα ως ξεχωριστός οικισμός για πρώτη φορά το 2001 να απογράφεται στο τότε Τοπικό Διαμέρισμα Πουρίου του τότε δήμου Ζαγοράς. Σύμφωνα με το πρόγραμμα ''Καλλικράτης'', μαζί με το Πουρί και την Ελίτσα  αποτελούν την κοινότητα Πουρίου που υπάγεται στη Δημοτική Ενότητα Ζαγοράς του Δήμου Ζαγοράς - Μουρεσίου και σύμφωνα με την απογραφή 2011 απογράφησαν 19 κάτοικοι.

## Εξωτερικοί σύνδεσμοι

* Η πεζοπορική διαδρομή: Οβριός - Μιτζέλα - Πουρί από τον ιστότοπο https://www.topoguide.gr/

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Πήλιο
Κατηγορία:Δήμος Ζαγοράς - Μουρεσίου
Νταμούχαρη Μαγνησίας

Η **Νταμούχαρη** είναι παραθαλάσσιο χωριό του Πηλίου στη Θεσσαλία και την Περιφερειακή Ενότητα Μαγνησίας.

## Γεωγραφικά στοιχεία
Η Νταμούχαρη βρίσκεται στα παράλια του Αιγαίου πελάγους σε υψόμετρο 46 μέτρα ενώ απέχει περίπου 46 χλμ. Α.-ΒΑ. από τον Βόλο, 25 χλμ. ΝΑ. από την Ζαγορά (έδρα του δήμου) και 4 χλμ. (οδηγικά)  Α. από το Μούρεσι του οποίου είναι το επίνειο. Πρόκειται για παλιό ψαροχώρι της περιοχής που έχει εξελιχθεί σε τουριστικό θερινό προορισμό του βορειοανατολικού Πηλίου. Έχει δύο όρμους, το φυσικό λιμανάκι της και την βοτσαλωτή παραλία "Παλιά Νταμούχαρη". Τον Σεπτέμβριο του 2007 γυρίστηκαν σκηνές από την κινηματογραφική έκδοση του μιούζικαλ "Mamma Mia".

### Αξιοθέατα
Το Κάστρο της Νταμούχαρης τα ερείπια του οποίου βρίσκονται στον λόφο μεταξύ των δύο όρμων του χωριού. Αποτελεί τυπικό βυζαντινό οχυρό και πιθανολογείται ότι χρησιμοποιήθηκε από τους Βενετσιάνους, όταν αυτοί εκμεταλλεύτηκαν το λιμάνι της Νταμούχαρης για κάποιο χρονικό διάστημα. Σύμφωνα με τον Κώστα Λιάπη, το κάστρο της Νταμούχαρης πρέπει να βρίσκονταν σε πλήρη λειτουργία κατά τον 11ο αιώνα. Έχει χαρακτηριστεί ιστορικό διατηρητέο μνημείο αφού *"τα σωζόμενα ερείπια του οχυρού, που χρονολογούνται από την ύστερη ρωμαϊκή περίοδο μέχρι και τα μεταβυζαντινά χρόνια αποτελούν σημαντική μαρτυρία για την περιοχή"* καθώς επίσης και η εκκλησία του Αγίου Νικολάου που *"πρόκειται για μονόχωρο δρομικό ναό κτισμένο το 1744 σύμφωνα με επιγραφή, κατάγραφο με τοιχογραφίες της ίδιας εποχής. Στη νότια πλευρά, υπάρχει προσκολλημένο παρεκκλήσιο"*.

## Διοικητικά στοιχεία
Μετά την ένωση της Θεσσαλίας (συνθήκη Κωνσταντινούπολης 1881), αναφέρεται επίσημα ως *Ταμούχαρι* το 1883 στο ΦΕΚ 126Α - 02/04/1883 να προσαρτάται στον τότε δήμο Μυρεσίου. Το 1928 καταργήθηκε αλλά από το 1971 ξαναπογράφεται ξεχωριστά με την ονομασία Νταμούχαρη στην κοινότητα Μουρεσίου. Σύμφωνα με το πρόγραμμα ''Καλλικράτης'', μαζί με το Μούρεσι και τον Άγιο Ιωάννη αποτελούν την κοινότητα Μουρεσίου που υπάγεται στη Δημοτική Ενότητα Μουρεσίου του Δήμου Ζαγοράς - Μουρεσίου και σύμφωνα με την απογραφή 2011 έχει ως πληθυσμό 33 κατοίκους.

## Φωτογραφίες

## Εξωτερικοί σύνδεσμοι
* Η πεζοπορική διαδρομή: Νταμούχαρη - Άγιος Ιωάννης από τον ιστότοπο https://www.topoguide.gr/
* H Νταμούχαρη και η ιστορία του Απόστολου Βαϊνόπουλου από τον ιστότοπο http://alternatrips.gr/

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Δήμος Ζαγοράς - Μουρεσίου
Μικροκαινοφανής

Ο **μικροκαινοφανής** είναι τύπος θερμοπυρηνικής έκρηξης στην επιφάνεια ενός λευκού νάνου περίπου το ένα εκατομμυριοστό της ισχύος ενός καινοφανούς αστέρα. Παρατηρήθηκε για πρώτη φορά τον Απρίλιο του 2022.   
Προκαλούνται από συσσωρευμένο υλικό από το γύρω περιβάλλον, όπως από ένα συνοδό αστέρα.

## Ο ήλιος
Όταν ο Νιλ Άρμστρονγκ τράβηξε στερεοσκοπικές φωτογραφίες της σεληνιακής επιφάνειας κατά τη διάρκεια της αποστολής Απόλλων 11, είδε αστραφτερά σημεία που έμοιαζαν με γυαλί. Ο αστροφυσικός Τόμας Γκολντ ανέλυσε τις φωτογραφίες και πρότεινε ότι η υαλοποίηση θα μπορούσε να είναι το αποτέλεσμα μιας "μικρή έκρηξης τύπου νόβα" από τον ήλιο. Ο καθηγητής Αστρονομίας και Αστροφυσικής Bradley Schaefer συμφώνησε ότι αυτό ήταν ένα ισχυρό επιχείρημα για αυτό που τώρα αποκαλούμε ηλιακό μικροκαινοφανής. Αυτά τα μπαλώματα παρατηρήθηκαν επίσης κατά τη διάρκεια της αποστολής Chang'e 4 της Εθνικής Διαστημικής Διοίκησης της Κίνας στην άλλη πλευρά της σελήνης το 2019 και αρχικά θεωρήθηκε ότι πρόκειται για τζελ. Η ομάδα πιστεύει ότι δεν θα μπορούσε να έχει σχηματιστεί από την πρόσκρουση που δημιούργησε τον κρατήρα στον οποίο βρέθηκε το γυαλί. Αυτός ο βράχος θα ήταν πολύ μικρός για να δημιουργήσει τις απαιτούμενες θερμοκρασίες.

## Εξωτερικοί σύνδεσμοι
*  The Next End of the World: The Rebirth of Catastrophism Ben Davidson (2021) **ISBN:** 978-1-09835-778-8
*  Nova Astronomy in Upheaval | Predictions Come True από Suspicious0bservers

## Παραπομπές

Κατηγορία:Ουράνια φαινόμενα
Ανατολικό Μεσσηνίας

Το **Ανατολικό** είναι χωριό της τοπικής κοινότητας Κέντρου, της δημοτικής ενότητας (τέως δήμου) Αβίας, του δήμου Δυτικής Μάνης, της περιφερειακής ενότητας (τέως νομού) Μεσσηνίας, στην περιφέρεια Πελοποννήσου, σύμφωνα με το πρόγραμμα *Καλλικράτης*  Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Καλαμών του νομού Μεσσηνίας, στο γεωγραφικό διαμέρισμα Πελοποννήσου. 
*Μέχρι το 1928 ο οικισμός ονομαζόταν *Νερίντα* ή *Πρίντα*.

## Γεωγραφία
Το Ανατολικό είναι ορεινό χωριό στο νοτιοανατολικό τμήμα του νομού Μεσσηνίας. Βρίσκεται στις δυτικές κλιτύς του Ταϋγέτου, ανατολικά του δρόμου Τσερίων-Χώρας Γαϊτσών και σε μέσο σταθμικό υψόμετρο 640. Απέχει 37 χλμ. περίπου ΝΑ. της Καλαμάτας.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1835 ως *Νερίντα* (ή *Πρίντα*) και προσαρτήθηκε στον δήμο Γερηνίας του νομού Μεσσηνίας. Το 1841 εντάχθηκε στον νομό Λακωνίας, το 1899 στον νομό Λακωνικής και, το 1909, πάλι στον νομό Λακωνίας. Το 1928 μετονομάστηκε σε *Ανατολικό* και το 1938 υπήχθη οριστικά στον νομό Μεσσηνίας. Με το ΦΕΚ 244Α - 04/12/1997 αποσπάστηκε από την κοινότητα Κέντρου και προσαρτήθηκε στον δήμο Αβίας. Με το ΦΕΚ 87Α - 07/06/2010 αποσπάστηκε από τον δήμο Αβίας και προσαρτήθηκε στον δήμο Δυτικής Μάνης.

## Αξιοθέατα
*Η εκκλησία της Ευαγγελίστριας στο νοτιοκεντρικό τμήμα του οικισμού
*Το εκκλησάκι του Αγίου Αντωνίου, στη βορειοδυτική έξοδο του οικισμού
*Το φαράγγι του Ριντόμου, εντυπωσιακός σχηματισμός με κατακόρυφες πλαγιές στο στενότερο σημείο του. Είναι προσβάσιμο από τη θέση «Μάνα», βόρεια του οικισμού

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Δυτικής Μάνης
Αλεξάντερ Νέλκε

Ο **Σεργκέι Αλεξάντερ Νέλκε** (14 Δεκεμβρίου 1894 — 8 Αυγούστου 1974) ήταν Εσθονοαμερικανός καλλιτέχνης στα μέσα έως τα τέλη του 20ού αιώνα. Ήταν κυρίως γνωστός ως καλλιτέχνης της θάλασσας και του τοπίου, που ειδικευόταν στα τετράγωνα αρματωμένα ιστιοφόρα. 

## Νεανικά χρόνια
Ο Νέλκε ήταν ο μέσος τριών γιων του Καρλ και της Άννας Νέλκε. Ο πατέρας του ήταν κατασκευαστής άμαξας και δούλευε στην τελετουργική άμαξα που κατασκευάστηκε για τη βασίλισσα Βικτώρια όταν επισκέφτηκε τη Ρωσία το 1894.  Μετά την ολοκλήρωση της δευτεροβάθμιας εκπαίδευσής του το 1910, ο Νέλκε ξεκίνησε την καριέρα του ως ναυτικός εργαζόμενος ως ξυλουργός πλοίων, φτάνοντας τελικά στον βαθμό του ανθυποπλοίαρχου. Ο Νέλκε έγινε έμπειρος αρμενιστής και ξυλουργός πλοίων και απέκτησε εμπεριστατωμένη γνώση της θάλασσας και των ιστιοφόρων πλοίων από όλο τον κόσμο. Ο Νέλκε θα περνούσε πάνω από δεκαπέντε χρόνια στη θάλασσα πριν εγκατασταθεί τελικά στο Μπρούκλιν της Νέας Υόρκης, κοντά στον αδερφό του Βαλντεμάρ. Έγινε πολιτογραφημένος πολίτης των Ηνωμένων Πολιτειών το 1945.

## Καριέρα ως καλλιτέχνης
Ο Νέλκε ήταν κυρίως αυτοδίδακτος ως καλλιτέχνης και άρχισε να ζωγραφίζει χρησιμοποιώντας κομμένα πανιά ως καμβά ενώ ήταν έξω στη θάλασσα. Αφού εγκαταστάθηκε στην Αμερική, ο Νέλκε συνέχισε να εργάζεται ως ξυλουργός και ζωγράφιζε από το στούντιο του στην οδό Βαλτικής  στο Μπρούκλιν . Σπούδασε για ένα διάστημα κοντά στον συνάδελφο ναυτικό ζωγράφο Γουίλιαμ Έρινγκ.

Το παρελθόν του ως ναυτικός και ναυπηγός του επέτρεψε να παράγει εξαιρετικά λεπτομερείς και ακριβείς πίνακες θαλασσινών τοπίων και ναυτικών σκαφών. Θεωρήθηκε αυθεντία στο χώρο της ναυτικής τέχνης αλλά και στη λεπτομέρεια των ιστιοφόρων πλοίων (ιδιαίτερα των αρματωσιών) και της κατασκευής τους. Συχνά τον συμβουλεύονταν για μοντέλα πλοίων υψηλής τεχνολογίας. Αυτό προσέλκυσε το ενδιαφέρον στην εμπορική αγορά και ανατέθηκε στον Νέλκε να ζωγραφίσει πολλά κομμάτια, που θα αναπαράγονταν σε αντικείμενα όπως στάμπες, τραπουλόχαρτα και παζλ που θα πωλούνταν στο κοινό.

Ο Νέλκε συμμετείχε στην επιτροπή για την Υπαίθρια Έκθεση Τέχνης της Πλατείας της Ουάσιγκτον, που ξεκίνησε από τον Βέρνον Κάρολ Πόρτερ το 1931 και ήταν επίσης πρώην διευθυντής της Έκθεσης Υπαίθριας Τέχνης του Μπρούκλιν. Ήταν μέλος των Salons of America και εξέθεσε τη δουλειά του μαζί τους το 1934 και το 1936. Έκανε επίσης εκθέσεις με την Εταιρεία Ανεξάρτητων Καλλιτεχνών το 1934, 1936, 1938, 1940 και 1944. 

Σε ηλικία 79 ετών, ο Νέλκε πέθανε στο διαμέρισμά του στο Μπρούκλιν της Νέας Υόρκης στις 8 Αυγούστου 1974. Είναι θαμμένος κοντά στον αδελφό του Βαλντεμάρ στο Γουάπιντζερς Φολς στη Νέα Υόρκη.

## Παραπομπές


Κατηγορία:Εσθονοί ζωγράφοι
Κατηγορία:Αμερικανοί ζωγράφοι